wickkiey/tamil-wikipedia-chunked huggingface dataset:
# தாலமி சோத்தர்

**தாலமி முதலாம் சோத்தர்** (**Ptolemy I Soter**) (கிமு 367 – 283/282) பண்டைய கிரேக்க மாசிடோனியப் பேரரசர் அலெக்சாந்தரின் போர்ப்படைத்தலைவர்களில் ஒருவர்.  
கிமு 323ல் பாபிலொனில் பேரரசர் அலெக்சாந்தரின் மறைவிற்குப் பின்னர், கிரேக்கப் பேரரசின் தியாடோச்சி எனும் வாரிசுமைப் போரில், அலெக்சாந்தரின் ஐந்து போர்ப்படைத்தலைவர்களான, தாலமி சோத்தர், டயடோட்டஸ், செலூக்கஸ் நிக்காத்தர், ஆண்டிகோணஸ் சசாண்டர் மற்றும் லிசிமச்சூஸ் ஆகியோர் கிரேக்கப் பேரரசை தமக்குள் பிரித்து ஆண்டனர். இக்கிரேக்கப் படைத்தலைவர்கள் கிரேக்கப் பேரரசை ஆண்ட காலத்தை ஹெலனிய காலம் என்பர்.  
தாலமி சோத்தர் (கிமு 323–283/2) நிறுவிய தாலமி வம்சத்தின் எகிப்தை மையமாகக் கொண்டு நிறுவப்பட்ட தாலமைக் பேரரசின் இறுதி காலத்தில் தற்கால எகிப்து, லிபியா மற்றும் துனிசியா நாடுகள் அடங்கியிருந்தது.  
முதலாம் தாலமி சோத்தர், தாலமைக் வம்சத்தை நிறுவி தாலமைக் பேரரசை கிமு 323 முதல் கிமு 283 வரை ஆண்டார். இவரது வழித்தோன்றல்கள் கிமு 30 வரை மூன்று நூற்றாண்டுகள் ஆண்டனர். ஹெலனிய காலத்திய தாலமி சோத்தர் ஆட்சியில் எகிப்து பிரதேசத்தில் கிரேக்கப் பண்பாடு பரவியது. எகிப்து கடற்கரையில் அலெக்சாந்திரியா நகரம் சிறப்புடன் விளங்கியது.  
தாலமி சோத்தரின் தாலமைக் பேரரசின் கிரேக்கப் பண்பாட்டு மையமாக அலெக்சாந்திரியா நகரம் விளங்கியது. இருப்பினும் பண்டைய எகிப்து மன்னர்களின் பெயரான பார்வோன் எனும் பட்டத்தை கிமு 305 முதல் இவரது வழித்தோன்றல்கள் சூட்டிக் கொண்டனர்.  
, லண்டன்]]  
கிரேக்கப் படைத்தலைவர்களின் ஆட்சிப் பகுதிகள், தாலமி சோத்தரின் தாலமைக் பேரரசு (பச்சை நிறத்தில்)]]  
தாலமி சோத்தர் கைப்பற்றும் காட்சி]]
# தாலமி சோத்தர்

## யூக்ளிடு

தாலமி சோத்தர் பேரரசில் வாழ்ந்த யூக்ளிடு எனும் கிரேக்க கணிதவியல் அறிஞர் புதிய வடிவவியல் மற்றும் எண்ணியல் கோட்பாட்டை கண்டுபிடித்தார்.
# தாலமி சோத்தர்

## தாலமி வம்ச ஆட்சியாளர்கள்

1. தாலமி சோத்தர் -ஆட்சிக் காலம் கிமு 303 – 282
1. இரண்டாம் தாலமி - கிமு 285 – 246
1. மூன்றாம் தாலமி - கிமு 246 – 221
1. நான்காம் தாலமி - கிமு 221 – 203 - (சகோதரி & மனைவி முதலாம் கிளியோபாட்ரா)
1. ஐந்தாம் தாலமி - கிமு 203 – 181
1. ஆறாம் தாலமி - கிமு 181–164 மற்றும் 163 – 145 (சகோதரி & மனைவி இரண்டாம் கிளியோபாட்ரா)
1. ஏழாம் தாலமி - ஆட்சி செய்யவில்லை
1. எட்டாம் தாலமி - கிமு 170 – 163 மற்றும் 145 – 116)
1. ஒன்பதாம் தாலமி - கிமு 116 –107 மற்றும் கிமு 88 – 81
1. பத்தாம் தாலமி - கிமு 107 – 88 (சகோதரி & மனைவி நான்காம் கிளியோபாட்ரா)
1. பதினொன்றாம் தாலமி - கிமு 80
1. பனிரெண்டாம் தாலமி - கிமு 80–58 மற்றும் கிமு 55–51 (சகோதரி மற்றும் மனைவி ஐந்தாம் கிளியோபாட்ரா)
1. பதிமூன்றாம் தாலமி - கிமு 51 - 47 (சகோதரி மற்றும் மனைவி ஏழாம் கிளியோபாட்ரா)
1. பதினான்காம் தாலமி - கிமு 47 – 44 (சகோதரி மற்றும் மனைவி ஏழாம் கிளியோபாட்ரா)
1. சிசேரியன் - கிமு 44 – 30 (ஏழாம் கிளியோபாட்ரா-ஜூலியஸ் சீசரின் மகன்)
# தாலமி சோத்தர்

## தாலமி வம்ச ஆட்சியாளர்கள்

### கிளியோபாட்ராக்கள்

1. முதலாம் கிளியோபாட்ரா
1. இரண்டாம் கிளியோபாட்ரா - காப்பாட்சியாளராக கிமு 145 – 116
1. மூன்றாம் கிளியோபாட்ரா - காப்பாட்சியாளராக கிமு 81 – 80
1. நான்காம் கிளியோபாட்ரா
1. ஐந்தாம் கிளியோபாட்ரா - காப்பாட்சியாளராக கிமு 58 – 57 மற்றும் 58 – 55
1. ஆறாம் கிளியோபாட்ரா - காப்பாட்சியாளராக கிமு 58
1. ஏழாம் கிளியோபாட்ரா - காப்பாட்சியாளராக கிமு 51 – 30
# தாலமி சோத்தர்

## இதனையும் காண்க

- பண்டைய எகிப்திய அரசமரபுகள்
# மண்ணாடிப்பட்டு

**மண்ணாடிப்பட்டு** (Mannadipattu) என்பது இந்தியாவின், புதுச்சேரி ஒன்றிய பிரதேசத்தின், வில்லியனூர் வட்டத்தில் உள்ள ஓர் கிராமம் ஆகும். இது மண்ணாடிப்பட்டு கொம்யூனுக்கும் மண்ணாடிப்பட்டு சட்டமன்றத் தொகுதிக்கும் உட்பட்டது ஆகும். இது புதுச்சேரியின் மேற்கு பகுதியில் உள்ளது. மண்ணாடிப்பட்டு கொம்யூனும் நெட்டப்பாக்கம் கொம்யூனும் புதுச்சேரி மாநிலத்தின் மேற்கு பகுதியின் எல்லையாக உள்ளன.
# மண்ணாடிப்பட்டு

## மக்கட் தொகை

2001 ஆம் ஆண்டு மக்கள் தொகை கணக்கெடுப்பின் படி 25,473 பேர் வசிக்கின்றனர். இதில் ஆண்கள் 50% மற்றும் பெண்கள் 50% ஆகும்.
# மண்ணாடிப்பட்டு

## அமைவிடம்

இந்த கொம்யூன் ஆனது புதுச்சேரி நகரத்தில் இருந்து மேற்கு திசையில் 10 கி. மீ தொலைவில் உள்ளது. இங்கிருந்து திருக்கனூர் வழியாக புதுச்சேரி செல்ல முடியும்.
# விக்கிப்பீடியா:Statistics/weekly/5-Aug-2018
# விஜய தஹில் ரமணி

**விஜ்யா கம்லேஷ் தஹில்ரமானி** ( VK Tahilramani 1958, அக்டோபர் 3) என்பவர் சென்னை உயர் நீதிமன்றத்தின் முன்னாள் தலைமை நீதிபதியாவார். இவர் சென்னை உயர்நீதிமன்றத்தின் மூன்றாவது பெண் தலைமை நீதிபதியாவார். சிலைகடத்தல் வழக்குகளை நீர்த்துப்போகச்செய்ய லஞ்சம் பெற்றதால் கிடைத்த பணிமாற்றத்தை மறுத்து பதவியை துறந்தார்
# விஜய தஹில் ரமணி

## வாழ்க்கை

தஹில் ரமணி 1958 இல் மகாராட்டிர மாநிலத்தில் பாகிஸ்தானிலிருந்து புலம்பெயர்ந்த சிந்தி அகதி குடும்பத்தில் பிறந்தவர்.
# விஜய தஹில் ரமணி

## தொழில்முறை வாழ்க்கையும், ஊழல்களும்

1982இல் வழிக்கறிஞராக பதிவுசெய்து, மும்பை மற்றும் கோவாவின் கீழ் நீதிமன்றங்களில் வழங்கறிஞராகப் பணியாற்றத் தொடங்கினார். குடிமை மற்றும் குற்றவியல் வழக்குகளில் தேர்ச்சி பெற்ற இவர் மும்பை கீழ் நீதிமன்றங்களில் அரசுத் தரப்பு வழக்கறிஞராக செயல்பட்டார். பின்னர் மகாராட்டிர அரசின் அரசுத் தரப்பு வழக்கறிஞராகவும் பல ஆண்டுகள் பணியாற்றினார். இந்நிலையில் 2001ஆம் ஆண்டு சூன் மாதம் 26ஆம் நாள் மும்பை உயர் நீதிமன்ற நீதிபதியாக நியமிக்கப்பட்டார். 17 ஆண்டுகள் மும்பை உயர் நீதிமன்றத்தில் நீதிபதியாக இருந்த அவர், பொறுப்புத் தலைமை நீதிபதியாகவும் பதவிவகித்தார். இவர் மும்பை உயர்நீதிமன்றத்தில் பணியாற்றிய போது 2017ஆம் ஆண்டு பில்கிஸ் பானு பாலியல் வழக்கில் குற்றம் சாட்டப்பட்ட 11பேருக்கும் ஆயுள் தண்டனை விதித்து தீர்ப்பளித்தார் . இந்நிலையில் தஹில் ரமணியை சென்னை உயர்நீதிமன்ற தலைமை நீதிபதியாக 2018 ஆகத்து 12 அன்று பதவியேற்றார். இவரை மேகாலயா உயர்நீதிமன்றத்துக்கு மாற்ற உச்சநீதிமன்ற கொலீஜியம் 2019 ஆகத்து 28 ஆம் தேதி முடிவு செய்தது. இதை மறுபரிசீலனை செய்யுமாறு தஹில் ரமணி விடுத்த கோரிக்கை ஏற்கப்பட்டாத்ததால் அதிருப்தி அடைந்த தஹில் ரமணி தன் பதவியை விட்டு விலகினார்.உச்ச நீதிமன்ற நீதிபதி ரஞ்சன் கோகோய், இவர் பிரபல தொழிலதிபர் டி.வி.எஸ் நிறுவன வேணு சீனிவாசன் மேல் ரங்கராஜன் நரசிம்மன் என்பவர் தொடுத்திருந்த சிலை கடத்தல் வழக்குகளை நீர்ந்துப்போகச்செய்ய பெற்ற கோடிக்கணக்கான லஞ்ச முறைகேடுகளை நடுவண் புலனாய்வுச் செயலகம் மற்றும் இந்திய உளவுத்துறை தனக்கு சுட்டியதால்தான் நடவடிக்கை எடுக்கப்பட்டதாக தன் நினைவு புத்தகத்தில் எழுதியுள்ளார்.  
இந்த நிலையில் தஹில் ரமானி மீது ஊழல் குற்றச்சாட்டு ஒன்றை இந்திய உளவு அமைப்பான ஐ.பி. கூறியுள்ளது. சென்னையில் செம்மஞ்சேரி மற்றும் திருவிடந்தை ஆகிய இடங்களில் தஹில் ரமானி 2 அடுக்குமாடி வீடுகளை கடந்த ஜூன், ஜூலை மாதங்களில் வாங்கி இருக்கிறார்.இதன் பின்னணியில் முறைகேடு இருப்பதாக ஐ.பி. குற்றம் சாட்டி இருக்கிறது. இதுபற்றி 5 பக்க அறிக்கையை ஐ.பி. உளவு அமைப்பு சுப்ரீம் கோர்ட்டு தலைமை நீதிபதி ரஞ்சன் கோகாயிடம் வழங்கி இருக்கிறது.இதையடுத்து நீதிபதி ரஞ்சன் கோகாய் இதுசம்பந்தமாக விசாரணை நடத்துமாறு சி.பி.ஐ.க்கு உத்தரவிட்டுள்ளார். அதைத் தொடர்ந்து சி.பி.ஐ. விசாரணை நடத்த உள்ளது. தஹில் ரமானி வீடு வாங்கிய இரு இடங்களிலும் லோரியன் டவர் நிறுவனம் அடுக்குமாடி வீடுகளை கட்டி விற்பனைக்கு விற்றது. அதிலிருந்து இரு வீடுகளும் வாங்கப்பட்டுள்ளன.
# விஜய தஹில் ரமணி

## பணப்பரிமாற்றங்களில் பல்வேறு சந்தேகம்

இதன் மதிப்பு ரூ.3 கோடியே 18 லட்சம்.இதில் ரூ.1 கோடியே 62 லட் சத்தை எச்.டி.எப்.சி. வங்கி கடன் மூலம் செலுத்தி உள்ளார். மீதி ரூ.1 கோடியே 56 லட்சம் தனது சொந்த பணத்தில் இருந்து வழங்கி உள்ளார்.இந்த பணப்பரிமாற்றம் தனது குடும்பத்தினரின் 6 வங்கி கணக்குகள் மூலம் செய்யப்பட்டிருக்கிறது. 3 கணக்குகள் தனது கணவருடன் உள்ள கூட்டு வங்கி கணக்கு ஆகும். ஒரு கணக்கு மகனுடைய கூட்டு கணக்கு, மற்றொரு கணக்கு தாயாருடைய கூட்டு கணக்கு. மற்றொன்று தனது சம்பள வங்கி கணக்கு.அந்த 6 வங்கி கணக்குகளில் இருந்து ரு.1 கோடியே 61 லட்சம் மும்பை மகிமில் உள்ள தனது வங்கி கணக்குக்கு மாற்றப்பட்டுள்ளது. இந்த நிலையில் ரூ.18 லட்சம் தஹில் ரமானி மற்றும் அவரது தாயார் கூட்டு கணக்குக்கு வந்துள்ளது.ஒரு மாதத்தில் அந்த பணம் மற்றொரு கூட்டு கணக்குக்கு மாற்றப்பட்டிருக்கிறது.இந்த பணப்பரிமாற்றங்களில் பல்வேறு சந்தேகம் இருப்பதாக ஐ.பி. குற்றம் சாட்டி உள்ளது.
# விஜய தஹில் ரமணி

## சிலைக் கடத்தல் தடுப்பு விசாரணை சிறப்பு அமர்வை கலைத்ததாக புகார்

தமிழகத்தில் நடந்த ஒரு வழக்கு விசாரணை மன்றத்தை கலைத்த தன் பின்னணியில் முறைகேடு நடந்ததாகவும் அதன் அடிப்படையில் பணம் வந்திருக்கலாம் என்றும் கூறப்பட்டுள்ளது.தமிழகத்தில் நடந்த சிலை கடத்தல் தொடர்பாக 2018-ம் ஆண்டு கோர்ட்டு சிறப்பு விசாரணை மன்றம் அமைக்கப்பட்டது. நீதிபதி மகாதேவன் தலைமையிலான இந்த மன்றம் சிலை கடத்தல் தொடர்பாக கடும் நடவடிக்கைகளை மேற்கொண்டது.  
இதன் விசாரணை தலைவராக நியமிக்கப்பட்டிருந்த பொன்.மாணிக்கவேலை முடுக்கி விட்டு பல சிலை கடத்தல்களை கண்டுபிடித்தது. இந்த நேரத்தில் சிலை கடத்தல் சிறப்பு விசாரணை மன்றத்தை அப்போதைய தலைமை நீதிபதியான தஹில் ரமானி கலைத்து உத்தரவிட்டார். இதன் பின்னணியில் தான் தவறு நடந்திருக்கிறது என்று அந்த அறிக்கையில் குற்றம் சாட்டப்பட்டிருக்கிறது.
# கொன்யா

**கொன்யா** (*Konya*, ; , ) துருக்கியின் மத்திய அனத்தோலியா சமவெளியின் தென்மேற்கு விளிம்பிலுள்ள முதன்மையான நகரம். 2.1 மில்லியன் மக்கள்தொகை கொண்ட இந்த நகரம் நாட்டின் ஏழாவது மிகுந்த மக்கள்தொகை கொண்ட நகரமாக விளங்குகின்றது. கொன்யா மாகாணத்தின் தலைநகராக விளங்கும் இது பொருளியல் நிலையிலும் தொழில் வளர்ச்சியிலும் முன்னேறிய நகராக உள்ளது.  
துருக்கிய தொல்குடியினரால் கைப்பற்றப்பட்ட பின்னர் கொன்யா 1077–1308 காலகட்டத்தில் செல்யூக் மரபின் இரம் சுல்தான்களின் தலைநகராகவும் 13ஆவது நூற்றாண்டிலிருந்து 1487 வரை கரமனிதுகளின் தலைநகராகவும் இருந்துள்ளது.
# பண்டைய அண்மை கிழக்கின் நகரங்கள்

வரைபடம்]]
மன்னர் அம்முராபி காலத்திய மெசொப்பொத்தேமியாவின் நகரங்கள்]]  
நாகரீக கால அசிரியா, பாபிலோன், சுமேரியா மற்றும் ஈலாம் பகுதிகள்]]  
பண்டைய அண்மைக் கிழக்கின் தற்கால மத்திய கிழக்கு நாடுகளில், கிமு 3,000 ஆண்டுகளுக்கு முந்தைய வரலாறு கொண்ட பண்டைய நகர அரசுகள் இருந்தன.  
இப்பண்டைய நகர அரசுகளின் ஆட்சிகள், கிமு 6ம் நூற்றண்டில் பாரசீகத்தின் அகாமனிசியப் பேரரசு மற்றும் கிமு நான்காம் நூற்றாண்டில் பேரரசர் அலெக்சாந்தர் படையெடுப்புகளாலும், பின்ன்ர் கிபி ஏழாம் நூற்றாண்டில் இசுலாமிய படையெடுப்புகளாலும் முடிவிற்கு வந்தது.  
வெண்கலக் காலத்திய பண்டைய அண்மைக் கிழக்கின் மிகப்பெரிய நகரங்களில் ஒன்றாக பண்டைய எகிப்தின் மெம்பிஸ் நகரம் 30,000 மக்களுடன் விளங்கியது. மத்திய வெண்கலக் காலத்தில் மெசொப்பொத்தேமியாவின் ஊர் நகரம் 65,000 மக்கள்தொகையுடனும், பாபிலோன் நகரம் 50,000 முதல் 60,000 மக்கள்தொகையுடனும், 20,000 – 30,000 மக்கள்தொகையுடன் இருந்த நினிவே நகரம், கிமு 700ல் (இரும்புக் காலத்தில்) 1 இலட்சம் மக்கள்தொகையுடன் விளங்கியது.
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

வின் பண்டைய நகரங்களைக் காட்டும் வரைபடம்]]
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### தெற்கு ஈராக் அல்லது தெற்கு மெசொப்பொத்தேமியாவின் நகரங்கள்

- எசுன்னா
- சிப்பர்
- சுருப்பக்
- கிர்சு
- கிஷ்
- பாபிலோன்
- போர்சிப்பா
- நிப்பூர்
- இசின்
- உம்மா
- லகாசு
- உரூக்
- லார்சா
- ஊர்
- அதாப்
- எரிது
- உரூக்
- உபைது
- செம்தேத் நசிர்
- செலூசியா
- சாமர்ரா
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### வடக்கு ஈராக் அல்லது வடக்கு மெசொப்பொத்தேமியாவின் நகரங்கள்

- ஊர்பா
- நினிவே
- அக்காத்
- அர்பில்
- நிம்ருத்
- அசூர்
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### ஈரான்

- எகபடனா
- சூசா
- பெர்சப்பொலிஸ்
- ஈலாம்
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### அனத்தோலியா (தற்கால துருக்கி)

- திராய்
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### லெவண்ட் (தற்கால சிரியா, லெபனான், ஜோர்டான், பாலஸ்தீனம் மற்றும் இஸ்ரேல்)

மற்றும் பண்டைய எகிப்து நகரங்கள்]]
- அலெப்போ
- டமாஸ்கஸ்
- மாரி
- காதேஷ்
- நாகர்
- ஊர்கேஷ்
- எப்லா
- அல்-றக்கா
- அலெப்போ
- ஹமா
- அம்மான்
- சிதோன்
- திரிபோலி
- டயர்
- பைப்லோஸ்
- உகாரித்து
- எருசலேம்
- கானான்
- எரிக்கோ
- கைஃபா
- ஏக்கர்
- கலிலேயா
# பண்டைய அண்மை கிழக்கின் நகரங்கள்

## பண்டைய அண்மை கிழக்கின் நகரங்கள்

### பண்டைய எகிப்திய நகரங்கள்

1. அதென்
1. அஸ்யூத்
1. அபுசிர்
1. அபிதோஸ்
1. அமர்னா
1. அல்-உக்சுர்
1. அபு சிம்பெல்
1. அலெக்சாந்திரியா
1. அஸ்வான்
1. ஆவரிஸ்
1. இட்ஜ்தாவி
1. உம் எல்-காப்
1. எலிபென்டைன் தீவு
1. கர்னக்
1. கீசா
1. சக்காரா
1. சைஸ்
1. தச்சூர்
1. தனீஸ்
1. தினீஸ்
1. தீபை
1. தேர் எல் பகாரி
1. நக்காடா
1. நெக்கென்
1. பை-ராமேசஸ்
1. மெடிநெத் அபு
1. மெம்பிஸ்
1. மென்டிஸ்
1. ஹெல்லியோபோலிஸ்
1. ஹெராக்கிலியோபோலிஸ் மக்னா
1. தபோசிரிஸ் மக்னா
1. பையூம்
1. பெலுசியம்
1. பெனி ஹசன்
1. லிஸ்டு நகரம்
# பண்டைய அண்மை கிழக்கின் நகரங்கள்

## இதனையும் காண்க

- பண்டைய அண்மை கிழக்கு
- மெசொப்பொத்தேமியா
- பாபிலோனியா
- அனதோலியா
- லெவண்ட்
- பண்டைய எகிப்து
- பண்டைய அசிரியா
- அக்காடியப் பேரரசு
- புது பாபிலோனியப் பேரரசு
- அகாமனிசியப் பேரரசு
# யெகுடா அமிசாய்

**யெகுடா அமிசாய்** ( Yehuda Amichai 3 மே 1924–22 செப்டம்பர் 2000) என்பவர் இசுரேலியக் கவிஞர். இவர் இசுரேலிலும் உலக அளவிலும் பேசப் படுகிற நவீனக் கவிஞர் ஆவார். கவிதைகள், கதைகள், புதினங்கள், நாடகங்கள் ஆகியவற்றை எபிரேய மொழியில் படைத்தார்.
# யெகுடா அமிசாய்

## பிறப்பும் வளர்ப்பும்

யெகுடா அமிசாய் ஒரு யூதர் குடும்பத்தில் செருமானியில் வூர்சுபர்க் என்னும் ஊரில் பிறந்தார். தமது 11 அகவை வரை செருமானியில் வாழ்ந்தார். தொடக்கக் கல்வியை அங்கே முடித்தார். பின்னர் இவருடைய பெற்றோர் செருசலேமுக்குக் குடிபெயர்ந்து சென்றதால் இவரும் அங்கு போனார். எபிரேய மற்றும் செருமனி மொழிகளைக் கற்றும் பேசியும் வந்தார். இவரது செருமானியப் பெயர் லுத்விக் பூப்பர் ஆகும். இவரது படைப்புகளும் எபிரேய மொழியில் அமைந்தன.  
பிரிட்டிசு இராணுவத்தில் சேர்ந்து பணி செய்து இரண்டாம் உலகப் போரில் பங்கு கொண்டார். 1946 இல் படைப் பணியிலிருந்து வெளியேறினார். சில ஆண்டுகள் பள்ளி ஆசிரியராகவும் இருந்தார்.
# யெகுடா அமிசாய்

## படைப்புகள்

போர் முடிந்ததும் அமிசாய் விவிலியத்தையும் எபிரேய இலக்கியங்களையும் செருசலேம் எபிரேய பல்கலைக் கழகத்தில் கற்றார். 1955 இல் தனது முதல் கவிதைத் தொகுப்பு நூலை எழுதி வெளியிட்டார். இவரது கவிதைகளில் யூத இன மக்களின் வரலாறு பழக்க வழக்கங்கள் நம்பிக்கைகள் பாடப்பட்டன. இவரது கவிதைகள் 40 மொழிகளில் மொழி ஆக்கம் செய்யப்பட்டுள்ளன. ஆங்கிலக் கவிஞர் டேட் ஹியூஸ் என்பவர் அமிசாய் கவிதைகளை ஆங்கிலத்தில் மொழி பெயர்த்தார்.
# யெகுடா அமிசாய்

## பேராசிரியராக

பெர்கிலி கலிபோர்னியா பல்கலைக் கழகத்தில் வருகைப் பேராசிரியராக இருந்தார். 1987இல் நியுயார்க்கு பல்கலைக் கழகத்தில் கவிஞராக இருந்தார். இசுரேலியா கருத்தரங்கில் ஆசிரியர்களுக்கு இலக்கியம் கற்பித்தார். எபிரேய பல்கலைக் கழகத்தில் மாணவர்களுக்கு இலக்கியம் கற்றுக் கொடுத்தார்.
# யெகுடா அமிசாய்

## பெற்ற பரிசுகளும் விருதுகளும்

- சியோன்ஸ்கி பரிசு (1957)
- பிரென்னர் பரிசு (1960)
- பியாலிக் பரிசு (1976)
- இசுரேல் பரிசு (1982)
- மால்ராக்ஸ். பன்னாட்டு புத்தகக் கண்காட்சி-பிரான்சு (1994)
- மெசிடோனியா தங்கம் ரீத் விருது பன்னாட்டுக் கவிதை விழா (1995)  
மத்திய தரைக் கடல் பிரதேசத்தில் அமைதி ஏற்படுத்தியமைக்காக யாசர் அராபத், சிமோன் பெரெஸ், இட்சாக் ரபீன் ஆகிய மூவருக்கும் ஓஸ்லோவில் நடந்த நோபல் பரிசு வழங்கிய விழாவில் எகுடா அமிசாயின் கவிதை ஒன்றைப் படித்துக் காட்டினார் இட்சாக் ரபீன். அப்பொழுது அவ்விழாவில் அமிசாய் கலந்து கொண்டார்.
# தாமிர(I) பாசுபைடு

| StdInChIKey_Ref =
| StdInChIKey = GKCDETHKBNXQFR-UHFFFAOYSA-N}}
|Section2=
|Section3=
|Section4=
வெண் பாசுபரசுடன் தாமிர உப்புக் கரைசலைச் சேர்க்கும்போது கருநீல தாமிர பாசுபைடு படலம் வெண்பாசுபரசின் மீது உருவாகிறது. எனவே, பாசுபரசு துகள்களைக் கொண்டிருக்கும் காயங்கள் 1% தாமிர சல்பேட்டு கரைசலால் கழுவப்படும்போது அத்துகள்கள் எளிதாக நீக்கப்படுகின்றன. அவற்றினுடைய ஒளிர்வு பண்பு இதற்கு உதவுகிறது. பாசுபரசை உட்கொள்வதால் மேற்கொள்ளப்படும் இரைப்பைகழுவலுக்கு தாமிர சல்பேட்டை பயன்படுத்தும்போது தாமிர பாசுபைடு பாதுகாப்பு அடுக்கு உருவாதல் பயன்படுத்திக் கொள்ளப்படுகிறது.
# ஆல்பா-கீட்டோ அடிப்பிக் அமிலம்

**ஆல்பா-கீட்டோ அடிப்பிக் அமிலம்** *(α-Ketoadipic acid)* என்பது C<sub>6</sub>H<sub>8</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-ஆக்சோ அடிப்பேட்டு என்ற பெயராலும் இச்சேர்மத்தை அழைப்பார்கள். ஆல்பா-அமினோ அமிலமான லைசினின் வளர்சிதை மாற்றத்தில் ஒரு இடைநிலைச் சேர்மமாக இது உருவாகிறது.
# நாகேஸ்வரி அண்ணாமலை

**நாகேஸ்வரி அண்ணாமலை** என்பவர் ஒரு தமிழ் எழுத்தாளராவார். இவரது கணவர் அண்ணாமலை ஒரு தமிழ் ஆளுமையாவார். தமிழ்நாட்டில் பிறந்த நாகேஸ்வரி, இள வயதிலேயே கணவரோடு அமெரிக்கா சென்று வாழ்ந்துவந்துவருகிறார். இவர் தன்னுடைய 60ஆவது வயதுக்குப் பிறகு, எழுதத் தொடங்கினார். இவர் பெரும்பாலும் அமெரிக்க வாழ்வு, கலாச்சாரம் சம்பந்தமான நூல்களை எழுதியுள்ளார்.
# நாகேஸ்வரி அண்ணாமலை

## எழுதிய நூல்கள்

- அமெரிக்காவில் முதல் வேலை (அடையாளம் பதிப்பகம்)
- அமெரிக்க அனுபவங்கள் (அடையாளம் பதிப்பகம்)
- அமெரிக்காவின் மறுபக்கம் (அடையாளம் பதிப்பகம்)
- ஐந்து தலைமுறை நாடார் பெண்களின் கதைகள் (அடையாளம் பதிப்பகம்)
- பாலஸ்தீன இஸ்ரேல் போர் ஒரு வரலாற்றுப் பார்வை 2014 (அடையாளம் பதிப்பகம்)
- போப் பிரான்சிஸ்: நம்பிக்கையின் புதிய பரிமாணம்
- மொழியியல்: தொடக்கநிலையினருக்கு
- சொந்த ஊரை நோக்கி 2005
# இமினோ அசுபார்டிக் அமிலம்

**இமினோ அசுபார்டிக் அமிலம்** *(Iminoaspartic acid)* என்பது C<sub>4</sub>H<sub>5</sub>NO<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இமினோ சக்சினேட்டு, இமினோ அசுபார்டேட்டு என்ற பெயர்களாலும் இதை அழைக்கிறார்கள். உயிரியல் தொகுப்பு முறையில் நிக்கோட்டினிக் அமிலத்தைத் தயாரிக்கும்போது டைகார்பாக்சிலிக் அமிலமாக இது உருவாகிறது. அசுபார்டேட்டை ஆக்சிசனேற்றம் செய்து இதைத் தயாரிக்கிறார்கள். குயினோலினேட்டு சின்தேசு என்ற நொதியால் கிளிசரின் பாஸ்பேட் சேர்ந்த இமினோ சக்சினேட்டை ஒடுக்கமடையச் செய்து குயினோலினிக் அமிலத்தை உருவாக்குகிறது .
# அரராத்து இராச்சியம்

**உரார்த்து இராச்சியம்** (**Urartu**) , விவிலியம் கூறும் அரராத்து மலைகளை மையமாகக் கொண்ட இராச்சியம் ஆகும். தற்கால ஆர்மீனியாவின் மேட்டு நிலங்களில் வளர்ந்த அரராத்து இராச்சியத்தின் ஹுரியத் மக்கள், தற்கால ஆர்மீனியா, அசர்பைஜான், ஜார்ஜியா, ஈரான், ஈராக் மற்றும் துருக்கி நாடுகளின் பகுதிகளை கிமு 858 முதல் கிமு 590 முடிய 268 ஆண்டுகள் ஆண்டனர்.  
அரராத்து இராச்சியத்தின் நிலப்பரப்புகள் மேற்கில் அனதோலியா மற்றும் மெசொப்பொத்தேமியாவும், கிழக்கில் ஈரானியப் பீடபூமி, ஆர்மீனியன் மேட்டு நிலங்களைக் கொண்டது. அரராத்து இராச்சியத்தின் தென்மேற்கில் புது பாபிலோனியப் பேரரசும், தெற்கில் மீடியாப் பேரரசும் இருந்தது.  
இவ்விராச்சிய மக்கள் ஆப்பெழுத்து முறையில் எழுதப்பட்ட உரார்த்து மொழி பேசினர்.  
உரார்த்து இராச்சியம் கிமு ஆறாம் நூற்றாண்டின் இறுதியில் வீழ்ச்சி அடைந்து கொண்டிருந்த நேரத்தில், பாரசீகத்தின் மீடியாப் பேரரசினர் கிமு 590ல் அரராத்து இராச்சியத்தை முழுவதுமாகக் கைப்பற்றினர். தற்கால ஆர்மினிய மக்களின் முன்னோர்கள் உரார்த்து மொழி பேசியவர்கள் எனக்கருதப்படுகிறது.
# அரராத்து இராச்சியம்

## அரராத்து இராச்சியத்தின் ஆட்சியாளர்கள்

1. அரமு - கிமு 858–844
1. முதலாம் சர்துரி - கிமு 844–828
1. இஷ்புய்னி - கிமு 828–810
1. மெனுவா - கிமு 785–753
1. முதலாம் அர்கிஷ்தி - கிமு 828–810
1. இரண்டாம் சர்துரி - கிமு 753–735
# அரராத்து இராச்சியம்

## வேளாண்மை

புது அசிரியப் பேரரசில் கையாண்ட வேளாண் முறையே அரராத்து இராச்சியதிலும் கையாளப்பட்டது. போர்க் கைதிகளை தொழிலாளர்களாக பயன்படுத்தினர். தானியங்கள், குதிரைகள், காளைகள் முதலியன வரியாக அரசுக்கு செலுத்தினர். அமைதிக் காலங்களில் அரராத்து வணிகர்கள், அசிரியர்களுடன் மது, இரும்பு, குதிரைகள் மற்றும் கால்நடைகளை பண்டமாற்று முறையில் வணிகத்தில் ஈடுபட்டனர்.
**'''அரராத்து இராச்சியத்தில் வேளாளாண்மை'''**  
| வேளாண் கருவிகள் | அம்மியும், குழவியும் | } |
| --- | --- | --- |
# அரராத்து இராச்சியம்

## அரராத்து இராச்சியத்தின் தொல்பொருட்கள்

அகழாய்வில் கண்டெடுக்கப்பட்ட அரராத்து இராச்சிய தொல்பொருட்கள்:
# அரராத்து இராச்சியம்

## இதனையும் காண்க

- அக்காடியப் பேரரசு
- ஹுரியத் மக்கள்
- மத்திய அசிரியப் பேரரசு
- புது அசிரியப் பேரரசு
- மத்திய அசிரியப் பேரரசு
- மீடியாப் பேரரசு
- மெசொப்பொத்தேமியா
- புது பாபிலோனியப் பேரரசு  
=
# ஆர். கே. தவன்

**ஆர். கே. தவன்** (*Rajinder Kumar Dhawan*, 16 சூலை 1937 - 6 ஆகத்து 2018) என்பவர் இந்திய அரசியல்வாதியும், முன்னாள் இந்திய தேசிய காங்கிரசின் முக்கிய தலைவரும் மற்றும் மாநிலங்களவை உறுப்பினரும் ஆவார். இவர் மேனாள் பிரதமர் இந்திரா காந்தியின் தனிச்செயலராகவும் நெருக்கமான உதவியாளராகவும் இருந்தார். நெருக்கடி காலத்தில் அதிகாரமும் செல்வாக்கும் மிக்கவராக இருந்தார். டேராடூனில் உள்ள கர்னல் பிரவுன் கேம்பிரிச் பள்ளியிலும், பனாரசு இந்து பல்கலைக் கழகத்திலும் கல்வி பயின்றார். தமது 74 ஆம் அகவையில் திருமணம் செய்து கொண்டார். இவர்
2018 ஆகத்து 6 ஆம் திகதியில் நோய்வாய்ப்பட்டு இறந்தார்.
# இந்திய அரசியலமைப்புச் சட்டம், பிரிவு 35ஏ

**இந்திய அரசியலமைப்புச் சட்டம், பிரிவு 35ஏ** (**Article 35A**) ஜம்மு காஷ்மீர் மாநிலத்தில் வாழ்பவர்களில் **நிரந்தர குடியிருப்பாளர்கள** யார் என்பதை வரையறுக்கவும், நிரந்தர குடியிருப்பாளர்களுக்கு அரசுத் துறைகளில் வேலைவாய்ப்பு, அரசு உதவித் தொகைகள் வழங்குதல் மற்றும் அசையாச் சொத்துகள் வாங்குவது மற்றும் விற்பது போன்ற இனங்களில் தீர்மானம் செய்ய, இந்திய அரசிலமைப்பு *சட்டப் பிரிவு 35ஏ* ஜம்மு காஷ்மீர் சட்டமன்றத்திற்கு உரிமை வழங்கியுள்ளது. இச்சட்டப்பிரிவு,
ஜம்மு காஷ்மீர் மாநில அரசின் ஒப்புதலுடன், 14 மே 1954 அன்று இந்தியக் குடியரசுத் தலைவரின் ஆணையின் படி, அரசியலமைப்பு சட்டப்பிரிவு 35ஏ, இந்திய அரசியலமைப்பு சட்டம், பிரிவு 370, இணைப்பு (1)ல் சேர்க்கப்பட்டது.
# இந்திய அரசியலமைப்புச் சட்டம், பிரிவு 35ஏ

## பின்னணி

15 ஆகஸ்டு 1947 அன்று இந்திய விடுதலைக்கு முன்னர், பிரித்தானிய இந்தியாவின் ஆட்சியில் ஜம்மு காஷ்மீர் இராச்சியம் தன்னாட்சி கொண்ட சுதேச சமஸ்தானமாக விளங்கியது.  
26 அக்டோபர் 1947 அன்று ஜம்மு காஷ்மீர் இராச்சியத்தின் மன்னர் ஹரி சிங், ஜம்மு காஷ்மீரை, 1947இந்திய விடுதலை சட்டத்தின் படி, இந்தியாவுடன் இணைத்துக் கொள்ளும் ஜம்மு காஷ்மீர் இணைப்பு ஒப்பந்தம் செய்து கொண்டார். ஜம்மு காஷ்மீர் மக்கள் இந்தியக் குடிமக்களாயினர்.  
ஜம்மு & காஷ்மீர் மாநில மக்களுக்கு சிறப்பு சலுகைகள் வழங்க வழிவகை செய்ய, 1949-இல் இந்திய அரசியல் அமைப்பு சட்டம் 21 பகுதியில் திருத்தம் செய்து தற்காலிக மற்றும் மாறுதலுக்கு உட்படுத்தலின் கீழ் இந்திய அரசியலமைப்பு சட்டம், பிரிவு 370 இயற்றப்பட்டது.  
ஜம்மு காஷ்மீர் மாநில அரசின் ஒப்புதலுடன், 14 மே 1954 அன்று இந்தியக் குடியரசுத் தலைவரின் ஆணையின் படி, அரசியலமைப்பு சட்டப்பிரிவு 35ஏ, இந்திய அரசியலமைப்பு சட்டம், பிரிவு 370, இணைப்பு (1)ல் சேர்க்கப்பட்டது.  
இந்த சட்டத்தின் படி காஷ்மீர் மக்கள் மட்டுமே அங்கு நிலம் வாங்க முடியும். வெளி மாநிலத்தவர் எவருக்கும் இந்த உரிமை கிடையாது. மாநில அரசுப்பணிகளுக்கு அம்மாநிலத்தைச் சேராதவர்கள் யாரும் விண்ணப்பிக்க முடியாது. மேலும் இந்திய பாராளுமன்றம் இயற்றும் சட்டங்களை மறுக்கும் உரிமை காஷ்மீர் சட்ட மன்றத்திற்கு உண்டு. இப்படியான சலுகைகளை அரசியலமைப்புப் பிரிவு 35A அம்மாநிலத்திற்கு வழங்குகிறது. 1947ஆம் ஆண்டு காஷ்மீர் மாநிலம் இந்தியாவுடன் இணைந்த பிறகு இந்தச் சிறப்பு அந்தஸ்து வழங்கப்பட்டது.
# இந்திய அரசியலமைப்புச் சட்டம், பிரிவு 35ஏ

## நிரந்தர குடியிருப்பாளர்கள் தொடர்பான வழக்குகளும், பிணக்குகளும்

ஜம்மு காஷ்மீர் மக்களுக்கு சிறப்பு தகுதி வழங்கும் இந்திய அரசிலமைப்புச் சட்டப் பிரிவு 35ஏ தொடர்பாக, இந்திய நாடாளுமன்றத்தில் தீர்மானம் ஏதும் நிறைவேற்றப்படவில்லை என்பதால், இந்திய அரசிலமைப்புச் சட்டப் பிரிவு 35ஏ-வை அரசியலமைப்புச் சட்டத்திலிருந்து நீக்கம் செய்யக் கோரி சிலர் இந்திய உச்சநீதிமன்றத்தில் வழக்கு தொடுத்துள்ளனர். மேலும் ஜம்மு காஷ்மீர் மக்கள் அரசியல் சட்டப்பிரிவு 35ஏ ஐ நீக்கக் கூடாது என ஆர்பாட்டங்கள் செய்துவருகின்றனர்.
# இந்திய அரசியலமைப்புச் சட்டம், பிரிவு 35ஏ

## சட்டப் பிரிவு 35ஏ நீக்கம்

2019 ஜம்மு காஷ்மீர் மறுசீரமைப்புச் சட்டத்தின்படி அரசியல் அமைப்புச் சட்டப் பிரிவு 35ஏ நீக்கப்பட்டது. இதன் மூலம் ஜம்மு காஷ்மீர் நிரந்தரக் குடியிரிமைப் பெற்றவர்களுக்கான சிறப்புச் சலுகைகள் நீக்கப்படுகிறது. மேலும் ஜம்மு காஷ்மீர் மாநிலத்தை ஜம்மு காஷ்மீர் மற்றும் லடாக் என இரண்டு நடுவண் அரசின் ஒன்றியப் பகுதிகளாக 31 அக்டோபர் 2019 அன்று நிறுவப்படுகிறது. இந்திய அரசு ஏற்கனவே இயற்றிய மற்றும் இயற்றப் போகும் அனைத்து சட்டங்களும் ஜம்மு காஷ்மீர் ஒன்றியப் பகுதிக்கும் பொருந்தும்.  
ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக கிரீஷ் சந்திர முர்மு என்பவர் 31 அக்டோபர் 2019 அன்று நள்ளிரவில் பதவியேற்றுக் கொண்டார்.
# இந்திய அரசியலமைப்புச் சட்டம், பிரிவு 35ஏ

## இதனையும் காண்க

- ஜம்மு காஷ்மீர் இராச்சியம்
- ஜம்மு காஷ்மீர் இணைப்பு ஒப்பந்தம்
- இந்திய அரசியலமைப்பு சட்டம், பிரிவு 370
- ஜம்மு காஷ்மீர் மறுசீரமைப்பு சட்ட முன்வடிவம் 2019
# 2-சயனோகுவானிடின்

**2-சயனோகுவானிடின்** *(2-Cyanoguanidine)* என்பது C<sub>2</sub>H<sub>4</sub>N<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடின் சேர்மத்திலிருந்து வழிப்பொருளாக வருவிக்கப்படும் நைட்ரைல் சேர்மம் இதுவாகும். சயனமைடினுடைய இருபடிச் சேர்மமாகவும் இது கருதப்படுகிறது. சயனமைடில் இருந்தே 2-சயனோகுவானிடின் தயாரிக்கப்படுகிறது. இதுவொரு நிறமற்ற திண்மமாகும். தண்ணீர், அசிட்டோன், ஆல்ககால் போன்ற முனைவுக் கரைப்பான்களில் 2-சயனோகுவானிடின் கரைகிறது. பென்சீன், எக்சேன் போன்ற முனைவற்ற கரிமக் கரைப்பான்களில் இது கரைவதில்லை.
# 2-சயனோகுவானிடின்

## தயாரிப்பும் பயனும்

சயனமைடுடன் ஒரு காரத்தைச் சேர்த்து சூடுபடுத்தி 2-சயனோகுவானிடினைத் தயாரிக்கிறார்கள். சயனமைடு சேர்மம் சிதைக்கப்படுவதால் மண்ணில் இது உருவாகிறது. 2-சயனோகுவானிடின், குவானிடின்கள், மெலாமைன்கள் போன்ற சேர்மங்களிலிருந்து பல்வேறு வகையான பயனுள்ள பொருட்கள் தயாரிக்கப்படுகின்றன. உதாரணமாக, அசிட்டோகுவானமைன், பென்சோகுவானமைன் போன்ற கரிமச் சேர்மங்கள் சயனோகுவானிடினுடன் நைட்ரைலைச் சேர்த்து ஒடுக்க வினைக்கு உட்படுத்துவதால் தயாரிக்கப்படுகிறது:  
:(H<sub>2</sub>N)<sub>2</sub>C=NCN + RCN → (CNH<sub>2</sub>)<sub>2</sub>(CR)N<sub>3</sub>.  
சயனோகுவானிடினை மெது உரமாகவும் பயன்படுத்துகிறார்கள். முன்னதாக இது சில வெடிபொருட்களில் எரிபொருளாகப் பயன்படுத்தப்பட்டது. பிசின் தொழிற்சாலைகளில் ஈப்பாக்சி பிசின்களை நீராற்றும் முகவராகவும் பயன்படுத்துகிறார்கள்
# 2-சயனோகுவானிடின்

## வேதியியல்

2-சயனோகுவானிடின் இரண்டு வகையான வடிவ மாற்றியங்களைக் கொண்டுள்ளது. இவை புரோட்டானேற்றத்திலும் நைட்ரைல் குழு இணைந்துள்ள நைட்ரசன் அணுவுடன் ஏற்பட்டுள்ள பிணைப்பிலும் வேறுபடுகின்றன.  
:  
நைட்ரசன்களின் முறை சார்ந்த அமில கார வினை வழியாக உருவாகி இருமுனை அயனியாகவும் 2-சயனோகுவானிடின் காணப்படுகிறது.  
:  
இருமுனை அயனி வடிவிலிருந்து அமோனியா (NH<sub>3</sub>) நீக்கமும் தொடர்ந்து எஞ்சியுள்ள மைய நைட்ரசன் அணுவின் புரோட்டான் நீக்கத்தாலும் டைசயனமைடு [N(CN)<sub>2</sub>]<sup>−</sup> எதிர்மின் அயனி உருவாகிறது.
# பார்கவி நாராயண்

**பார்காவி நாராயண்** (*Bhargavi Narayan*) இந்தியத் திரைப்பட நடிகை ஆவார். இவர் பல கன்னடத் திரைப்படங்களில் நடித்துள்ளார். பல்லவி, முய்யி, ஜாபூ சவாரி, காத பவுதிகளு, இதொள்ளெ ராமாயண ஆகிய திரைப்படங்களில் நடித்துள்ளார்.
# பார்கவி நாராயண்

## தொழில்

இவர் இருபதுக்கு அதிகமான கன்னடத் திரைப்படங்களில் நடித்திருக்கிறார். மந்தனா, முக்தா ஆகிய தொலைக்காட்சித் தொடர்களிலும் நடித்துள்ளார். அனைத்திந்திய வானொலிக்காக நாடகங்களை எழுதியுள்ளார். கன்னட நாடக சங்கத்தில் உறுப்பினராக இருந்தார்.  
இவர் இஎஸ்ஐ கார்ப்பரேஷன் நிறுவனத்தில் மேலாளராகப் பணியாற்றியுள்ளார்.
# பார்கவி நாராயண்

## வாழ்க்கைக் குறிப்பு

இவர் 1938ஆம் ஆண்டில் பிப்பிரவரி மாதத்தில் நாமகிரியம்மாவுக்கும் ராமசாமிக்கும் மகளாகப் பிறந்தார்.
# பார்கவி நாராயண்

## விருதுகள்

- சிறந்த குணசித்திர நடிகைக்கான கர்நாடக மாநில அரசின் திரைத்துறை விருது (1974–75)
- கர்நாடக மாநில நாடக சங்க விருது (1998)
- கர்நாடக மாநில நாடகப் போட்டியில் சிறந்த நடிகைக்கான விருது
# அம்புதீர்த்த மலை

**அம்புதீர்த்த மலை** (*Ambuthirtha*), இந்திய மாநிலமான கர்நாடகத்தின் ஷிமோகா மாவட்டத்திலுள்ள மலையாகும். இது தீர்த்தஹள்ளி என்ற ஊரில் இருந்து தொலைவில் அமைந்துள்ளது. இம்மலையில் இருந்து ஷாராவதி ஆறு பாய்கிறது. இங்கு நீர்மின் நிலையங்கள் அமைக்கப்பட்டுள்ளன.
# அம்புதீர்த்த மலை

### பெயர்க்காரணம்

இராமர் தன் மனைவி சீதையின் தாகத்தைப் போக்க அம்பை தரையில் எய்தார். இதனால் இங்கு தோன்றிய ஆற்றுக்கு ஷாராவதி என்று பெயர் ஏற்பட்டது. ஷாரா என்றால் வடமொழியில் அம்பு என்று பொருள்.
# 1329

**1329** (**MCCCXXIX**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டாகும்.
# 1329

## நிகழ்வுகள்

- பெப்ரவரி 1 &ndash; பொகீமியாவின் மன்னர் ஜான் லித்துவேனியாவின் முக்கிய கோட்டையான மெத்வேகலிசைக் கைப்பற்றினார்.
- பெப்ரவரி 18 &ndash; எத்தியோப்பியப் பேரரசர் அம்தா முதலாம் செயோன் தெற்கு முஸ்லிம் மாகாணங்கள் மீது தாக்குதல்களை ஆரம்பித்தார்.
- ஏப்ரல் &ndash; எதிர்-திருத்தந்தை ஐந்தாம் நிக்கொலாசு திருத்தந்தை இருபத்திரண்டாம் ஜானினால் மத நீக்கம் செய்யப்பட்டார்.
- சூன் 7 &ndash; இரண்டாம் டேவிட் இசுக்கொட்லாந்தின் மன்னராக முடி சூடினார்.
- சூன் 11 &ndash; பெலிக்கானன் சமரில் உதுமானியத் திருக்கியர் பைசாந்தியரைத் தோற்கடித்தனர்.
- ஆகத்து 9 &ndash; இந்தியாவின் முதலாவது கிறித்தவ மறைமாவட்டம் கேரளத்தில் கொல்லம் நகரில் ஆரம்பிக்கப்பட்டது. யோர்தானுசு என்ற பிரான்சியர் முதலாவது பேராயராக நியமிக்கப்பட்டார்.
# 1329

## இறப்புகள்

- சூன் 7 &ndash; இராபர்ட்டு புரூசு, இசுக்கொட்லாந்து மன்னர் (பி. 1274)
- ஆகத்து 30 &ndash; குதுக்து கான், யுவான், மங்கோலியப் பேரரசர் (பி. 1300)
# குவானிடின் நைட்ரேட்டு

**குவானிடின் நைட்ரேட்டு** *(Guanidine nitrate)* என்பது [C(NH<sub>2</sub>)<sub>3</sub>]NO<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற உப்பான இச்சேர்மம் தண்ணீரில் கரையக்கூடியதாகும். வாயுநிலை மின்னாக்கியாகவும் ராக்கெட்டுகளில் பயன்படுத்தப்படும் திட உந்து எரிபொருள் பயன்பாடுகள் போன்ற உயர் ஆற்றல் எரிபொருளாக பேரளவில் உற்பத்தி செய்யப்படுகிறது. குவானிடியம் நைட்ரேட்டு என்பது அலுவல்முறையாக இருந்தாலும் குவானிடின் நைட்ரேட்டு என்ற பெயர் பரவலாகப் பயன்படுத்தப்பட்டு வருகிறது.
# குவானிடின் நைட்ரேட்டு

## தயாரிப்பும் பண்புகளும்

குவானிடின் சேர்மத்துடன் நைட்ரிக் அமிலத்தைச் சேர்த்து நடுநிலையாக்கம் செய்வதால் இது உருவாக்கப்பட்டாலும் தொழிற்சாலைகளில் டைசயன்டையமைடுடன் அல்லது ஒரு கால்சியம் உப்புடன் அமோனியம் நைட்ரேட்டைச் சேர்த்து வினைபுரியச் செய்தே பேரளவில் தயாரிக்கிறார்கள் .
மாதிரி விமானங்களுக்காகத் தயாரிக்கப்படும் யெட்டெக்சு இயந்திரங்களில் ஒற்றை உந்து எரிபொருளாக இது பயன்படுகிறது.  
குறைவான தீப்பற்றும் வெப்பநிலையும் அதிக வாயு வெளியீடும் கொண்டிருப்பதால் இது அதிகமாக விரும்பப்படுகிறது. குவானிடின் நைட்ரேட்டின் ஒற்றை ஒப்பு உந்துவிசை எண் 177 நொடிகளாகும். (கிலோநியூட்டன்.வினாடி/கிலோகிராம்)
குவானிடின் நைட்ரேட்டின் வெடித்துச் சிதைவடையும் வினையை பின்வரும் சமன்பாடு விளக்குகிறது.  
H6N4CO3 (தி) → 3 H2O (வா) + 2 N2 (வா) + C (தி)  
ஒரு ஆக்சிசனேற்றியாக இருப்பதால் இச்சேர்மம் வெடிக்கும் தன்மை கொண்டதாகவும் தீங்கிழைக்கும் சேர்மமாகவும் கருதப்படுகிறது. கண்கள், தோல் மற்றும் மூச்சுப்பாதை போன்றவை இச்சேர்மத்தால் பாதிக்கப்படுகின்றன.
# குவானிடினோபுரோப்பியானிக் அமிலம்

**β-குவானிடினோபுரோப்பியானிக் அமிலம்** *(β-Guanidinopropionic acid)* என்பது C<sub>4</sub>H<sub>9</sub>N<sub>3</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானிடினோபுரோப்பியானிக் அமிலம், பீட்டா- குவானிடினோபுரோப்பியானிக் அமிலம், β-கு.பு.அ. என்ற பலவகைப் பெயர்களால் இச்சேர்மம் அழைக்கப்படுகிறது. இது ஓர் உணவுத்திட்ட சேர்க்கைப் பொருளாகப் பயன்படுத்தப்படுகிறது.
வெண்மை நிற படிகத் தூளாகக் காணப்படும் β-குவானிடினோபுரோப்பியானிக் அமிலம் தண்ணீரில் கரையக்கூடியதாக உள்ளது. 50 மில்லி கிராம்/மி.லி அளவில் நிறமற்ற தெளிவான கரைசலாக இது உருவாகிறது .  
எலிகள், வெல்லெளிகள் மற்றும் குரங்குகள் போன்ற விலங்குகளின் மீது நடத்தப்பட்ட ஆய்வுகளில் β-கு.பு.அ போன்ற அமிலத்தன்மை வாய்ந்த குவானிடின் வழிப்பொருட்கள் இன்சுலினை சார்ந்திராத அவ்விலங்குகளின் இரத்தச் சர்க்கரை அளவை சீர்மையாக்கப் பயன்படுகின்றன .  
β-கு.பு.அ சேர்மத்தை வாய் வழியாக கொடுக்கும் சிகிச்சை முறை நன்கு நடைமுறைப்படுத்தப்பட்டு வந்தாலும் அதற்கான முறையான ஆய்வுமுடிவுகள் ஏதும் இதுவரை அறியப்படவில்லை .
# தேசிய கைத்தறி நாள்

**தேசிய கைத்தறி நாள்**, கைத்தறி நெசவாளர்களை நினைவுகூறும் வகையில் இந்தியாவில் கொண்டாடப்படுகிறது. இதற்காக சுதேசி இயக்கம் தொடங்கப்பட்ட ஆகத்து 7 ஆம் நாள் தேர்ந்தெடுக்கப்பட்டது.கைத்தறியாடை இந்தியர்களின் பாரம்பரியத்தைக் குறிக்கின்றது. சிறுதொழிலான கைத்தறி நெசவில் கிட்டத்தட்ட 43 இலட்சம் மக்கள் ஈடுபட்டுள்ளனர். இவ்விழாவில் கைத்தறித் துறை தொடர்பான 72 விருதுகள் வழங்கப்பட்டன.
# சிஸ்கோ சிசிஐஇ சான்றிதழ்

சிஸ்கோ சான்றளித்த இண்டர்நெட் நிபுணர் அல்லது CCIE சிஸ்கோ சிஸ்டம்ஸ் வழங்கும் தொழில்நுட்ப சான்றிதழ் ஆகும். சிஸ்கோ சான்றளிக்கப்பட்ட இன்டர்நெட் நிபுணர் (CCIE) மற்றும் சிஸ்கோ சான்றளித்த வடிவமைப்பு நிபுணர் (சிசிசிஈ) சான்றிதழ்கள் உலகளாவிய நிபுணத்துவம் வாய்ந்த வல்லுநர்களின் உலகளாவிய அம்சங்களை விளக்கி, உலகளாவிய நிபுணத்துவ அளவிலான உள்கட்டமைப்பு நெட்வொர்க் வடிவமைப்பு திறன்களை மதிப்பீடு செய்வதற்காக தொழில் செய்ய உதவுகின்றன. இந்த சான்றிதழ்கள் பொதுவாக தொழிலில் மிகவும் மதிப்புமிக்க நெட்வொர்க்கிங் சான்றிதழ்களை உலகம் முழுவதும் ஏற்றுக்கொள்ளப்படுகின்றன. CCIE மற்றும் CCDE சமூகம் நெட்வொர்க்கிங் தொழிற்துறையை ஆழமான தொழில்நுட்ப நெட்வொர்க்கிங் அறிவில் முன்னணி வகிக்கின்றன மற்றும் மிகவும் தொழில்நுட்ப ரீதியாக சவாலான நெட்வொர்க் பணிகளில் ஈடுபடுகின்றன. நிபுணத்துவ அளவிலான சான்றிதழ் நிரல் தொடர்ச்சியாக புதுப்பித்தலும் நிரல் தரம், பொருத்துதல் மற்றும் மதிப்பையும் உறுதிப்படுத்தி அதன் சோதனை கருவிகள் மற்றும் வழிமுறைகளை திருத்தும். ஒரு கடுமையான எழுதப்பட்ட பரீட்சை மற்றும் செயல்திறன் அடிப்படையிலான ஆய்வகப் பரீட்சை மூலம், இந்த நிபுணத்துவ அளவிலான சான்றிதழ் நிரல்கள் இணையத்தள நிபுணத்துவத்திற்கான தரநிலையை அமைக்கின்றன. [1]
# எத்திபோத்தல அருவி

**எத்திபோத்தல அருவி**, இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் அமைந்துள்ளது. இந்த அருவி, கிருஷ்ணா ஆற்றின் கிளை ஆறான சந்திரவங்கா ஆற்றில் அமைந்துள்ளது. சுமார் 70 அடி உயரத்தில் அமைந்துள்ளது. இந்த அருவி நாகார்ஜுன சாகர் அணையில் இருந்து 11 கி.மீ தொலைவில் அமைந்துள்ளது. இவ்விடம் சுற்றுலாத்தலமாகவுள்ளது. ரங்கநாதர், தத்தாத்ரேயர் கோயில்களுக்கு அருகில் அமைந்துள்ளது.
# எத்திபோத்தல அருவி

## பெயர்க்காரணம்

எத்தி என்றால் ஏற்றுதல் என்றும், போத்த என்றால் ஊற்றுதல் என்றும் தெலுங்கில் பொருள்.
# குவானோக்ளோர்

**குவானோக்ளோர்** *(Guanoclor)* என்பது C<sub>9</sub>H<sub>12</sub>C<sub>l2</sub>N<sub>4</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். குவானோகுளோர் என்ற பெயராலும் இதை அழைக்கிறார்கள். நரம்புகளுக்கு வலுவேற்றும் சிகிச்சையில் இதை பரிவகற்றும் மருந்து என வகைப்படுத்துகிறார்கள். சிறுநீரக சவ்வுகளில் அட்ரீனல் அல்லாத வினைத்தளங்களுடன் பிணைவதற்காக இது அறியப்படுகிறது.
# குவானோக்ளோர்

## தயாரிப்பு

β-(2,6-டைகுளோரோபீனாக்சி)எத்தில் புரோமைடு (1) ஐதரசீனுடன் வினைபுரியும்போது 2 என்று எண்ணிடப்பட்ட விளைபொருள் உருவாகிறது. இச்சேர்மம் எசு-மெத்தில்தயோயூரியாவுடன் வினை புரியும்போது குவானோக்ளோர் (3) உருவாகிறது  
.
# நைட்ரோலிக் அமிலம்

**நைட்ரோலிக் அமிலங்கள்** *(Nitrolic acids)* என்பவை RC(NO<sub>2</sub>)=NOH என்ற வேதிவினைக் குழுவைக் கொண்ட கரிம வேதியியல் சேர்மங்களாகும். நைட்ரோ ஆல்க்கேனுடன் காரம் மற்றும் நைட்ரைல் மூலங்களைச் சேர்த்து வினைபுரியச் செய்து இவற்றை தயாரிக்கிறார்கள்
:RCH<sub>2</sub>NO<sub>2</sub> + HNO<sub>2</sub> → RC(NO<sub>2</sub>)=NOH + H<sub>2</sub>O.  
இம்மாற்றத்தை முதன் முதலில் விக்டர் மேயர் நைட்ரோ ஈத்தேனைப் பயன்படுத்தி கண்டறிந்தார் . நைட்ரோனேட்டு எதிர்மின் அயனியின் இடைநிலை வழியாக இவ்வினை மாற்றம் நிகழ்கிறது.
# நைட்ரோலிக் அமிலம்

## தோற்றம்

பல நைட்ரோலிக் அமிலங்கள் ஆய்வகத் தயாரிப்புகளுக்கு மட்டுமே உட்படுகின்றன. HO2C(CH2)4C(NO2)=NOH அமிலம் மட்டுமே விதிவிலக்காகும். வளைய எக்சனோனுடன் நைட்ரிக் அமிலத்தைச் சேர்த்து ஆக்சிசனேற்றம் செய்து இதை தயாரிக்கிறார்கள்.. இச்சேர்மம் அடிப்பிக் அமிலம் மற்றும் நைட்ரசு ஆக்சைடாக சிதைவடைகிறது.  
:HO<sub>2</sub>C(CH<sub>2</sub>)<sub>4</sub>C(NO<sub>2</sub>)=NOH → HO<sub>2</sub>C(CH<sub>2</sub>)<sub>4</sub>CO<sub>2</sub>H + N<sub>2</sub>O  
N<sub>2</sub>O தயரிப்புக்கான மிகப்பெரிய மரபார்ந்த முறை பாதையாக இவ்வினை மாற்றம் கருதப்படுகிறது. பல நைலான் பலபடிகளுக்கு அடிப்பிக் அமிலம் முன்னோடி சேர்மமாகக் கருதப்படுகிறது.
# தில்லையடி

**தில்லையடி** (*Thillayadi*) என்பது இலங்கையின் வடமேற்கில் புத்தளம் மாவட்டத்தில் அமைந்துள்ள ஒரு நகரமாகும். இங்கு நாவின மக்களும் செறிந்து வாழ்கின்றனர்.  
புத்தளம் நகரிற்கு மிகவும் அருகாமையில், புத்தளம் - கொழும்பு வீதியுடன் ஒட்டி இந்நகரம் அமைந்துள்ளது.
# தில்லையடி

## குறிப்பிடத்தக்க நபர்கள்

- டீ. எம். டில்சான் - புத்தளம் நகரசபை உறுப்பினர்
# தில்லையடி

## குறிப்பிடத்தக்க நிகழ்வுகள்

- டில்சான் ட்ரோபி கிரிக்கட் சுற்று
- மர்ஹூம் S.M. மலிக் மென்பந்து கிரிக்கெட் சுற்றுப்போட்டி
# பாடசாலைகள்

- தில்லையடி முஸ்லிம் மகா வித்தியாலயம்
- அன்சாரி முஸ்லிம் மகா வித்தியாலயம்
# பாடசாலைகள்

## ஆலயம்

- தில்லையடி மொஹிடீன் பெரிய பள்ளி
- வேளாங்கண்ணி ஆலயம்
- தில்லையடி முருகன் கோயில்
# தில்லையடி முஸ்லிம் மகா வித்தியாலயம்

**தில்லையடி முஸ்லிம் மகா வித்தியாலயம்** (Thillayadi Muslim Maha Vidhyalaya) வடமேல் மாகாணம் புத்தளம் மாவட்டத்தில் தில்லையடி பிரதேசத்தில் அமைந்துள்ள ஒரு பாடசாலையாகும். புத்தளம் மாவட்டத்தில் மிகப்பெரிய மைதானத்தை கொண்ட பாடசாலையும் இதுவென்பதால், வலய மற்றும் கோட்ட விளையாட்டுபோட்டிகள் பெரும்பாலும் இங்கே நடைபெறும்.
# வரலாறு

தில்லையடியைச் சேர்ந்த முன்னால் பிரதி நகரபிதா திரு.எம்.எம். அஹமட் கபீர் அவர்களின் வேண்டுகோளிற்கிணங்க; புத்தளத்தை பிறப்பிடமாக கொண்ட தேசிய அரசுப் பேரவை உறுப்பினரும், நிதித்திட்டமிடல், பொருளாதார, பிரதி அமைச்சருமான ஜனாப் எம்.எச்.எம். நெய்னா மரைக்கார் அவர்களால் 1978.02.10ம் திகதி அங்குரார்ப்பணம் செய்து வைக்கப்பட்டது.  
உத்தியோக பூர்வ வலைத்தளம் http://www.thillaiyadi.sch.lk/web/
# வரலாறு

#### தூர நோக்கு

மாறும் உலகின் மாற்றங்களை அனுசரித்து, சகிப்புத் தன்மை ,நடுநிலைமை,பிறர் நலம் பேணல் போன்ற நற்பண்புகளை மாணவர் மத்தியில் வளர்த்து சமூக பிரஜைகளை உருவாக்கி தேச நலனைக் காத்தல்.
# வரலாறு

#### பணிக்கூற்று

அதிபர், ஆசிரியர், மாணவர்,பெற்றார் மற்றும் நலன் விரும்பிகளாகிய நாம் எமது கல்லுரி முகாமைத்துவத்தில் பங்கெடுத்து ஜனநாயக சூழலை உருவாக்கி, மனித விழுமியங்களையும் தத்தமது ஒழுக்க பண்பாட்டு கலாசார விழுமியங்களையும் கடைப்பிடித்து, பல்லின சமூகத்தினரிடையே சேர்ந்து வாழும் திறமைகளை உருவாக்கி, நவீன வேலை உலகிற்கு ஏற்ற மாணவர் பரம்பரையை உருவாக்க உறுதி பூணுவோம்.
# வரலாறு

## விளையாட்டு பங்கேற்பு

- 13 வயதிற்கு கீழ்பட்டோரருக்கான காற்பந்து சுற்றுபோட்டியில்
# வரலாறு

## வெளிவாரி நிகழ்வுகள்

- பாடசாலை மைதானத்தில் பெருநாள் தொழுகை
# நைட்ரோனேட்டு

**நைட்ரோனேட்டு** *(Nitronate)* என்பது என்ற கட்டமைப்பில் அமைந்த வேதி வினைக்குழுவைக் கொண்ட கரிம வேதியியல் சேர்மமாகும். ஐயுபிஏசி முறையில் இச்சேர்மத்தை அசினேட்டு என்று அழைக்கிறார்கள் . நைட்ரோ சேர்மத்தின் கட்டமைப்பு மாற்றியமான நைட்ரோனிக் அமிலத்தின் எதிர்மின் அயனி நைட்ரோனேட்டு ஆகும். கீட்டோன்களும் ஆல்டிகைடுகளும் அவற்றின் ஈனால் கட்டமைப்பு மாற்றிய வடிவில் அமில கார நிபந்தனைகளில் சமநிலையில் உள்ளது போல நைட்ரோ சேர்மங்களும் கார நிபந்தனைகளில் அவற்றின் நைட்ரோனேட்டுடன் சமநிலையில் காணப்படுகின்றன. α கார்பன் அல்லது நைட்ரசனுடன் நேரடியாக இணைக்கப்பட்டுள்ள கார்பனை காரம் புரோட்டான் நீக்கம் செய்கிறது. வேறுபட்ட இரண்டு ஒத்ததிர்வுக் கட்டமைப்பை நைட்ரோனேட்டு கொண்டுள்ளது. α கார்பன் மீது எதிர்மின் சுமையும், நைட்ரசன் மற்றும் ஒரு ஆக்சிசன் அணுக்களுக்கு இடையில் இரட்டைப்பிணைப்பும் கொண்ட கட்டமைப்பு அவற்றில் ஒன்றாகும். மற்றொன்று நைட்ரசன் மற்றும் α கார்பன் அணுக்களுக்கு இடையில் ஓர் இரட்டைப் பிணைப்பும், நைட்ரசன் மற்றும் ஆக்சிசன் அணுக்களுக்கு இடையில் இரட்டைப் பிணைப்பு இல்லாமலும் உள்ள கட்டமைப்பு ஆகும். நைட்ரோனிக் அமிலமும் அசி வடிவத்தில் உள்ளதாகக் கருதப்படுகிறது. நெப் வினையில் நைட்ரோனிக் அமிலங்கள் கீட்டோன்களாக தரம் குறைகின்றன. அவற்றிலுள்ள ஆக்சிசன் மீது ஆல்கைலேற்றம் செய்ய முடியும். மேலும் 1,3-இருமுனைவு வளையக் கூட்டு வினைகளில் ஐந்து உறுப்பு வளையங்கள் உருவாக்க பயன்படுத்தவும் இயலும்.
# முத்தாயம்மாள் பொறியியல் கல்லூரி, இராசிபுரம்

**முத்தாயம்மாள் பொறியியல் கல்லூரி** (MUTHAYAMMAL ENGINEERING COLLEGE) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2000 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.
# முத்தாயம்மாள் பொறியியல் கல்லூரி, இராசிபுரம்

## அமைவிடம்

இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி. மீ தொலைவில் உள்ளது.
# முத்தாயம்மாள் பொறியியல் கல்லூரி, இராசிபுரம்

## படிப்புகள்

**இளநிலை படிப்புகள்**
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
- பி.டெக். (தகவல் தொழில்நுட்பம்)
# முத்தாயம்மாள் பொறியியல் கல்லூரி

**முத்தாயம்மாள் பொறியியல் கல்லூரி** (*Muthayammal College of Engineering*) என்பது தமிழ்நாட்டின், இராசிபுரத்தில் உள்ள ஓர் பொறியியல் கல்லூரி ஆகும். இக்கல்லூரி *ராசிபுரம் கல்வி அறக்கட்டளை மற்றும் ஆய்வு மையத்தால்* 2011 ஆண்டு துவக்கப்பட்டது. இதற்கு பல்கலைக்கழக மாநியக் குழு தன்னாட்சி அங்கீகாரத்தை வழங்கியுள்ளது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.
# முத்தாயம்மாள் பொறியியல் கல்லூரி

## அமைவிடம்

இக்கல்லூரி தமிழ்நாட்டின் இராசிபுரத்தில், சேலம் மற்றும் நாமக்கல்லில் இருந்து 25 கி.மீ தொலைவில் உள்ளது.
# முத்தாயம்மாள் பொறியியல் கல்லூரி

## படிப்புகள்

**இளநிலை படிப்புகள்**
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
# நரசுஸ் சாரதி பொறியியல் கல்லூரி

**நரசுஸ் சாரதி பொறியியல் கல்லூரி** (narasu's sarathy engineering college) என்பது தமிழ்நாட்டின் சேலம் மாவட்டம் பூசாரிப்பட்டியில் உள்ள ஒரு பொறியியல் கல்லூரி ஆகும். இக்கல்லூரி *ஸ்ரீமதி மகாலட்சுமி அம்மாள் கல்வி அறக்கட்டளை*யால் 2008 சனவரி 26 ஆண்டு துவக்கப்பட்டது. இதை நிறுவியவர் நரசூஸ் காபியின் உரிமையாளரான சாரதி ஆவார். இது அண்ணா பல்கலைக் கழகத்தின்கீழ் இயங்கி வருகிறது. இக்கல்லூரியில் முதுநிலை மற்றும் இளநிலைப் பொறியியல் படிப்புகள் வழங்கப்படுகின்றன.
# நரசுஸ் சாரதி பொறியியல் கல்லூரி

## அமைவிடம்

நரசுஸ் சாரதி பொறியியில் கல்லூரியானது தமிழ்நாட்டின் சேலம் மாவட்டம், காடையாம்பட்டி வட்டம், பூசாரிப்பட்டியில் தேசிய நெடுஞ்சாலை 7ஐ ஒட்டி உள்ளது.
# நரசுஸ் சாரதி பொறியியல் கல்லூரி

## படிப்புகள்

**இளநிலை படிப்புகள்**
- பி.இ. (குடிசார் பொறியியல்)
- பி.இ. (கணினி அறிவியல் & பொறியியல்)
- பி.இ. (இலத்திரனியல், தொலைத்தொடர்புப் பொறியியல்)
- பி.இ. (மின் மற்றும் மின்னணுப் பொறியியல்)
- பி.இ. (இயந்திரப் பொறியியல்)
- பி.டெக். (தகவல் தொழில்நுட்டபம்)
**முதுநிலைப் படிப்புகள்**
- எம்.இ. (கணினி அறிவியல் & பொறியியல்)
- எம்.இ. (விஎல்எஸ்ஐ டிசைன்)
# ஜொனாதன் நிட்சன்

**ஜொனாதன் நிட்சன்**, கனடாவில் உள்ள யார்க் பல்கலைக்கழகத்தில் அரசியல் பொருளியல் துறையின் பேராசிரியர் ஆவார். 2009 ஆம் ஆண்டில் சிமோச்சர் பிச்சலருடன் இணைந்து மூலதனம் ஒரு சக்தியாக: அதன் அதிகாரங்களைப் பற்றிய படிப்பு என்ற புத்தகத்தை எழுதி வெளியிட்டார். மூலதனத்தின் உள்ள மூலதனம் தன்மை பற்றிய இவர்களின் எழுத்துக்கள் மார்க்சிசம் மற்றும் புதியசெந்நெறிப் பொருளாதாரம் ஆகியவற்றுக்கான ஒரு மாற்றுப் பார்வையை வழங்குகிறது. இவரின் கருத்துப்படி மூலதனம் என்பது அதிகாரத்தின் ஒரு அளவுகோள். இவருடைய தத்துவ கோட்பாட்டின் படி ஒரு மாறுபட்ட குவியல் மூலம் ஒரு நிறுவனத்தின் சராசரி இலாபத்தை விட அதிக இலாபத்தை ஈட்ட முடியும்.
# பல்மைரேனிய இராச்சியம்

பின்னர் ஒடானியனதுஸ் மற்றும் அவரது மகன் ஹைரன் படுகொலை செய்யப்பட்டனர்.  
ஒடானியனதுசுக்குப் பின்னர் அவரது வயதிற்கு வராத பத்து வயது மகன் ஜெனொபியா பல்மைரேனியா மன்னராக முடிசூட்டப்பட்டார். வயதிற்கு வராத மன்னரின் பிரதிநிதியாக அவரது தாய் நாட்டை ஆண்டார்.
# பல்மைரேனிய இராச்சியம்

## உரோமானியரகள் மீண்டும் கப்பற்றல்

கிபி 273ல் உரோமைப் பேரரசின் படைகள், பல்மைரேனியாவைக் கைப்பற்றி, மீண்டும் உரோமைப் பேரரசுடன் இணைத்தனர்.
# டெட்ராசிடோமெத்தேன்

**டெட்ராசிடோமெத்தேன்** *(Tetraazidomethane)* என்பது CN<sub>12</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். டெட்ராசிடோமீத்தேன், நான்கசிடோமீத்தேன் என்ற பெயர்களாலும் இதை அழைக்கலாம். நிறமற்றதாக உள்ள இச்சேர்மம் வெடிக்குந் தன்மை மிகுந்த நீர்மமாகும். ஒரு கார்பன் அணுவுடன் நான்கு அசைடு வேதி வினைக்குழுக்கள் பதிலீடு செய்யப்பட்ட கட்டமைப்பை இச்சேர்மம் பெற்றுள்ளது.
# டெட்ராசிடோமெத்தேன்

## தயாரிப்பு

2006 ஆம் ஆண்டு கிளாசு பானெர்ட்டு என்பவர் டிரைகுளோரோ அசிட்டோநைட்ரைலுடன் சோடியம் அசைடை வினைபுரியச் செய்து முதன் முதலில் இதைத் தயாரித்தார்
.
# டெட்ராசிடோமெத்தேன்

## பயன்கள்

பிற பாலி அசைடுகளுடன் டெட்ராசிடோமெத்தேனும் வெடிபொருட்கள், உந்து பொருட்கள் தயாரிக்கப் பயன்படும் உயர்-ஆற்றல்-அடர்த்தி பொருளாக பயன்படுகிறது. சிலிக்கன் டெட்ராசைடு என்ற சேர்மமும் அறியப்படுகிறது.
# டெட்ராசிடோமெத்தேன்

## வினைகள்

நீராற்பகுத்தல், ஆல்க்கீன்கள், ஆல்க்கைன்களுடன் வளையக் கூட்டுவினைகள், பாசுபீனுடன் வினைபுரிந்து பாசுபாசின்கள் உருவாதல் போன்ற பல ஆச்சர்யமூட்டும் வினைகளில் டெட்ராசிடோமெத்தேன் பங்கு கொள்வதாக பானெர்ட்டு அறிவித்தார்
# சயனோசன் அசைடு

**சயனோசன் அசைடு** *(Cyanogen azide)* என்பது CN<sub>4</sub> என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மம் ஆகும். இச்சேர்மத்தின் மூலக்கூற்று வாய்ப்பாட்டை N<sub>3</sub>CN என்றும் எழுதுகிறார்கள். கார்பனும் நைட்ரசனும் சேர்ந்து எண்ணெய்ப் பசை கொண்ட சேர்மமாக உருவாகும் இந்த அசைடு மட்டுமே அறை வெப்பநிலையில் நிறமற்ற நீர்மமாகக் காணப்படுகிறது. உயர் வெடிக்குந் தன்மை கொண்ட இச்சேர்மம் பெரும்பாலான கரிமக் கரைப்பான்களில் கரைகிறது. பொதுவாக நீர்த்த நிலையில் சயனோசன் அசைடு சேர்மத்தை கையாள்கிறார்கள் . 1960 களின் முற்பகுதியில் டு பாண்ட்டு என்ற அமெரிக்க வெடிமருந்து நிறுவனத்தில் எப்.டி. மார்சு முதன் முதலில் இதைத் தயாரித்தார் .
நீர்த்த கரைசலைத் தவிர்த்து அடர்த்தியான நிலையில் இதைக் கையாள்வது மிகவும் அபாயகரமானதாகும். டையமினோடெட்ரசோல்கள் போன்ற வேதிப்பொருட்களைத் தயாரிக்கும் செயல்முறையில் இதை பயன்படுத்தும்போது வினைத் தளத்திலேயே இச்சேர்மம் உருவாக்கிக் கொள்ளப்படுகிறது . சோடியம் அசைடுடன் சயனோசன் குளோரைடு அல்லது சயனோசன் புரோமைடு போன்ற சேர்மங்களில் ஒன்றை அசிட்டோநைட்ரைல் போன்ற ஒரு கரைப்பானில் கரைத்து அறைவெப்பநிலைக்கு குறைவான வெப்பநிலையில் வினைபுரியச் செய்து இதைத் தயாரிக்கிறார்கள். இத்தயாரிப்பு வினை மிகுந்த எச்சரிக்கையுடன் மேற்கொள்ளப்பட வேண்டும். ஏனெனில் உருவாகும் உடன் விளைபொருட்கள் சிறு அதிச்சியையும் உணர்ந்து வெடிக்குந்தன்மை கொண்டவையாகும் .
# அண்ணா சதுக்கம்

**அண்ணா சதுக்கம்** (*Anna Memorial*) தமிழ்நாட்டின் முன்னாள் முதல்வர் சி.என். அண்ணாதுரைக்கு அர்ப்பணிக்கப்பட்ட ஒரு நினைவுச்சின்னமாகும். அதிகாரப்பூர்வமாக பேரறிஞர் அண்ணா நினைவிடம் என்று அழைக்கப்படுகிறது. அண்ணா மறைந்த பின்னர் அவரது உடல் மெரீனா கடற்கரையில் கூவம் நதிக்கரையோரம் அடக்கம் செய்யப்பட்டது. 1969ஆம் ஆண்டு பிப்ரவரி மாதத்தில் அண்ணாவின் உடல் தகனம் செய்யப்பட்ட இடத்தில் ஒரு கருப்பு பளிங்கு மேடை எழுப்பப்பட்டது. நினைவிடத்தைச் சுற்றியுள்ள இரண்டு அரை வட்ட வீடு வடிவ மேடைக்கு செல்லும் ஒரு நடைபாதையில் இந்த நினைவுச்சின்னம் அமைந்துள்ளது. கல்லறையின் ஒரு முனையில் ஓர் அணையா விளக்கும் அதன் மேல் ஒரு கோள வடிவ குவிமாட விளக்கும் பொருத்தப்பட்டுள்ளன. சென்னையில் உள்ள மெரினா கடற்கரையின் வடக்கு முனையில், காமராசர் நடைபாதையில், தமிழ்நாட்டின் முன்னாள் முதலமைச்சர்களான எம்.ஜி.ஆர். மற்றும் செயலலிதா நினைவிடத்தை ஒட்டி இச்சதுக்கம் அமைந்துள்ளது. 2018ஆம் ஆண்டு ஆகத்து மாதம் 8ஆம் தேதியன்று அண்ணா நினைவு வளாகம், தமிழ்நாட்டின் மற்றொரு முன்னாள் முதலமைச்சர் எம். கருணாநிதியின் நினைவிடத்தையும் உள்ளடக்கிய வகையில் விரிவுபடுத்தப்பட்டது.
# அண்ணா சதுக்கம்

## வரலாறு

1996–1998ஆம் ஆண்டில், திராவிட முன்னேற்றக் கழகக் கட்சியின் ஆட்சிக் காலத்தில், நினைவுச்சின்னம் ₹ 27.5 மில்லியன் செலவில் புதுப்பிக்கப்பட்டது. மேலும் நுழைவு வளைவில் திமுக கட்சியின் சின்னமான 'உதய சூரியனின்' வடிவமைப்பும் பொறிக்கப்பட்டிருந்தது. இருப்பினும், மே 2001ஆம் ஆண்டு மே மாதத்தில் எதிர்க்கட்சியான அதிமுக கட்சி மீண்டும் ஆட்சிக்கு வந்த பிறகு, அந்த வடிவமைப்பு அகற்றப்பட்டது.  
2012ஆம் ஆண்டில், நினைவுச்சின்னம் ₹ 12 மில்லியன் செலவில் புதுப்பிக்கப்பட்டது. 2018ஆம் ஆண்டில், அவரது சீடர் எம். கருணாநிதி இறந்தபோது, தனது வழிகாட்டியின் பின்னால் அடக்கம் செய்யப்பட்டார். கருணாநிதிக்கு ₹ 390 மில்லியன் ரூபாய் செலவில் ஒரு புதிய நினைவுச்சின்னம் கட்ட திட்டமிடப்பட்டது.
# அண்ணா சதுக்கம்

## அருங்காட்சியகம்

அண்ணா நினைவுச்சின்னத்தின் வடக்குப் பகுதியில் அண்ணாதுரை பற்றிய அருங்காட்சியகம் ஒன்றும் அமைக்கப்பட்டுள்ளது.
# அண்ணா சதுக்கம்

## இவற்றையும் காண்க

- எம்.ஜி.ஆர். மற்றும் அம்மா நினைவிடம்
- மெரினா கடற்கரை
# கிமு 32-ஆம் நூற்றாண்டு

**கிமு 32-ஆம் நூற்றாண்டு** (*32nd century BC*) என்பது கிமு 3200 முதல் கிமு 3101 வரையான நூற்றாண்டுக் காலப் பகுதியைக் குறிக்கும்.
# கிமு 32-ஆம் நூற்றாண்டு

## நிகழ்வுகள்

, ஓர்க்னி தீவுகள்]]
- அண். கிமு 3200 நார்மெர் மன்னர் அபிதோஸ் நகரத்திலிருந்து பணைய எகிப்தின் பெரும் பகுதிகளை ஆண்டார்.
- அண். கிமு 3200 பண்டைய எகிப்தை துவக்க கால அரசமரபுகள் ஆளத்துவங்கினர்.
- பண்டைய எகிப்து: ஆரம்பகால எகிப்திய சித்திர எழுத்துகள்
- கிரீட்: மினோவன் நாகரிகத்தின் எழுச்சி
- ஏட்சி பனிமனிதன்: பனிமனிதனின் இறுதி ஆண்டுகள்.
- இசுக்கொட்லாந்து, ஓர்க்னி தீவுகளில் புதிய கற்காலக் குடியிருப்புகள் (படத்தில் காட்டப்பட்டுள்ளது).
- அண். கிமு 3100 &ndash; ஸ்டோன் ஹெஞ்ச்சின் ஆரம்ப கால கட்டுமானத் தொடக்கம்.
# கிமு 32-ஆம் நூற்றாண்டு

## முக்கிய நபர்கள்

- நார்மெர், எகிப்தின் முதல் வம்சத்தின் நிறுவுனர்
# கிமு 32-ஆம் நூற்றாண்டு

## நாள்காட்டி

- கிமு 3114 &ndash; பல முன்-கொலம்பிய இடையமெரிக்கப் பண்பாடுகள், குறிப்பாக மாயா நாகரிகம் ஆகியன பயன்படுத்திய இடையமெரிக்க நீண்ட கணக்கீட்டு நாள்காட்டி ஆரம்பம்.
- கிமு 3102 &ndash; இந்து நாட்காட்டியின் படி கலி யுகம் ஆரம்பம்.
# மாரி, சிரியா

**மாரி நகர இராச்சியம்** (*Mari*, தற்கால *Tell Hariri*, ) பண்டைய அண்மை கிழக்கின் மெசொப்பொத்தேமியாவில், தற்கால சிரியாவின் கிழக்கு எல்லையில், கிழக்கு செமிடிக் மொழி பேசிய, பண்டைய நகர இராச்சியம் ஆகும். இந்நகரத்தின் சிதிலங்கள் சிரியாவின் *டெல் அரிரி* தொல்லியல் களத்தில் காணப்படுகிறது. தெற்கில் பாபிலோனுக்கும், மேற்கில் லெவண்ட் பகுதிகளுக்கு இடையே அமைந்த மாரி இராச்சியம், கிமு 2900 முதல்கிமு 1759 முடிய 1141 ஆண்டுகள் செழிப்புடன் விளங்கியது. சுமேரியா நாகரீகத்தின் மேற்கு நுழைவாயில் என *மாரி நகரம்* அழைக்கபப்ட்டது.  
கிமு 26ம் நூற்றாண்டின் நடுவில் அழிக்கப்பட்ட மாரி நகரம், கிமு 2500ல் மீண்டும் சீரமைக்கபப்ட்டது. மாரி நகர இராச்சியத்தினர், எப்லா இராச்சியத்தினருடன் கடும் பகை கொண்டிருந்தனர். மாரி நகரம் கிமு 23ம் நூற்றாண்டில், அக்காடியப் பேரரசால் கைப்பற்றப்பட்டு, அக்காதிய இராணுவ படைத்தலைவர்களால் கிமு 19ம் நூற்றாண்டு வரை ஆளப்பட்டது. பின்னர் கிமு 1761ல் மாரி நகரம், பாபிலோனியோ இராச்சியத்துடன் இணைக்கப்பட்டு, அசிரியர்களாலும், பாபிலோனிலோனியர்களாலும் ஆளப்பட்டது. கிமு 4ம் நூற்றாண்டில் ஹெலனியக் காலத்தில் கிரேக்கர்களால் மாரி நகரம் முற்றிலும் அழிக்கப்பட்டது.  
மாரி நகர இராச்சிய மக்கள் சுமேரிய கடவுள்களை வணங்கினர். மேற்கு செமிடிக் மொழிகள் பேசிய அமோரிட்டு மக்கள் மாரி நகரத்தில் கிமு 21ம் நூற்றாண்டிற்கு முன்னர் தங்கள் குடியிருப்புகளை நிறுவினர். கிபி 1933களில் மாரி நகரத்தின் தொல்லியல் களங்களை அகழாய்வு செய்தனர். மாரி தொல்லியல் களத்தில் கண்டெடுக்கப்பட்ட, ஆப்பெழுத்துகளில் எழுதப்பட்ட 25,000 களிமண் பலகைகளில், கிமு இரண்டாயிரம் ஆண்டுகளுக்கு முந்தைய மாரி நகர ஆட்சி நிர்வாகம், அண்டை நாடுகளுடன் கொண்டிருந்த இராஜதந்திர உறவுகள் எடுத்துரைக்கிறது. மாரி நகர இராச்சியத்தினர் கிமு 1800ல் சைப்பிரசு, கிரீட் போன்ற மத்தியதரைக் கடல் தீவு நாடுகள் மற்றும் ஆப்கானிஸ்தானுடன் கொண்டிருந்த வணிக உறவுகள் சுட்ட களிமண் பலகைகளில் எழுதப்பட்ட குறிப்புகள் மூலம் அறிய முடிகிறது
# மாரி, சிரியா

## பெயர்க் காரணம்

மெசொப்பொத்தேமியா மக்கள் வழிபட்ட *மெர்* என்ற புயல் தேவதையின் பெயரால் இந்நகரத்திற்கு மாரி எனப்பெயராயிற்று.
# மாரி, சிரியா

## வரலாறு

### முதலாம் மாரி இராச்சியம்

முதலில் சிற்றரசாக இருந்த முதலாம் மாரி நகர இராச்சியம் படிப்படியாக வளர்ந்து, கிமு 2900ல் பெரிய நகர இராச்சியமாக உருவெடுத்தது. இக்காலத்தில் மாரி இராச்சியத்தினர் லெவண்ட் மற்றும் தெற்கின் சுமேரியாவின் வணிகப் பாதைகளை இணைக்கும் யூப்பிரடீஸ் ஆற்றுப் பகுதிகளை கைப்பற்றினர்.  
மாரி இராச்சியத்தினர் , யூப்பிரடீஸ் ஆற்றிற்கு இரண்டு கிலோ மீட்டர் தொலைவில் மாரி எனும் நகரத்தை அமைத்தனர். மாரி நகரம் கிமு 2550ல் அழிந்த காரணம் அறியப்படவில்லை.
# மாரி, சிரியா

## வரலாறு

### இரண்டாம் மாரி இராச்சியம்

கிமு 2500ன் முற்பகுதியில் இரண்டாம் மாரி இராச்சியத்தினர் மெசொப்பொத்தேமியாவின் தற்கால சிரியா மற்றும் ஈராக் நாடுகளின் பகுதிகளை ஆட்சி செய்தனர். இரண்டாம் மாரி இராச்சியத்தின் தலைநகரமான மாரி நகரத்தை மறுசீரமைத்து இரண்டு கிலோ மீட்டர் சுற்றளவில், ஆறடி அகலத்தில் உயரமான சுவர்களை எழுப்பினர். மேலும் சுவர்கள் மீது வில் வீரர்கள் காவலுக்கு நிற்க
வைக்கப்பட்டிருந்தனர்.
சிற்பம், கிமு 25ம் நூற்றாண்டு]]
பின்னர் இப்பழைய நகரத்தை சீரான தெருக்களுடன் சீரமைத்து கட்டப்பட்ட புதிய நகரத்தில் கழிவு நீர் மற்றும் மழைநீர் வடிகால்களுடன் அமைக்கப்பட்டது.  
மாரி நகரத்தின் மையத்தில் அமைக்கப்பட்ட அரண்மனை, கோயிலாகவும் செயல்பட்டது.  
மாரி நகரத்தின் தொல்லியல் களங்களை அகழாய்வு செய்த போது, கோயிலுக்கு செல்லும் வழியில் மூன்று இரட்டை மரத் தூண்கள், சிம்மாசன அறை மற்றும் ஒரு மண்டபம் கண்டெடுக்கப்பட்டது. மேலும் ஆறு கோயில்களின் இடிபாடுகள் மாரி நகர தொல்லியல் களத்தில் கண்டெடுக்கப்பட்டது. மேலும் மாரி நகரத்தில் சுமேரியக் கடவுள்களான இஷ்தர் மற்றும் உது தெய்வங்களின் சிற்பங்கள் கண்டெடுக்கப்பட்டது.  
செல்வாக்குடன் விளங்கிய இரண்டாம் **மாரி** நகர இராச்சியம், பண்டைய அண்மைக் கிழக்கில் அரசியல் மையமாக விளங்கியது. மாரி இராச்சிய மன்னர்கள் **லுகல்** எனும் பட்டப் பெயரில் ஆட்சி செய்தனர் எப்லா இராச்சியத்தின் களிமண் பலகைகளில் எழுதப்பட்ட குறிப்புகள், எப்லா இராச்சியத்தினர், மாரி இராச்சியத்தினருக்கு பரிசுகள் வழங்கியதை குறித்துள்ளது.|group=note}}